РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 1

от заседание на Комисия ”Професионална квалификация и 
информационни технологии”,
проведено на  16.01.2018 г.

Днес,  16.01.2018 г. /вторник/ от 13:15 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА-отсъства
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, инж. Анелия Чомакова – гл. експерт в дирекция „ИТСС“, АВСС.

1.ОТНОСНО: Издаване на удостоверения за актуално състояние и  пререгистрация на юридически лица с нестопанска цел.
/писма от СГС - вх. № ВСС-24/02.01.2018 г. и от „Информационно обслужване“ АД - вх. № ВСС-13971/18.12.2017 г./
След обсъждане на възможностите за продължаване на дейността по издаване на удостоверения за пререгистрация, съгласно Закона за юридическите лица с нестопанска цел, чрез програмния продукт на „Информационно обслужване“ АД и начинът, по който е решен аналогичния случай с пререгистрацията по Закона за търговския регистър

Комисия “Професионална квалификация и
информационни технологии”
Р Е Ш И :

1.1. Да се изпрати писмо до Министъра на правосъдието, с молба за спешно иницииране на междуведомствена среща, в която да се постави на обсъждане проблемът, свързан с финансирането на издаване на удостоверения за актуално състояние и пререгистрация на юридически лица с нестопанска цел и възможността за решаването му по начин, аналогичен на пререгистрацията по Закона за търговския регистър.

2.ОТНОСНО: Становища от съдилища относно справките от Националната агенция по приходите за месторабота на лица, във връзка с чл. 47, ал. 3 от ГПК.

Комисия “Професионална квалификация и
информационни технологии”
Р Е Ш И :

2.1. Приема за сведение получените от съдилища становища относно справките от Националната агенция по приходите за месторабота на лица, във връзка с чл. 47, ал. 3 от ГПК.
2.2. Да се изпрати писмо до Националната агенция по приходите, с молба за предприемане на действия за сключване на споразумение  между Агенцията и Висш съдебен съвет за предоставяне на информация на съдилищата чрез интернет страницата на НАП, във връзка с чл.47, ал.3 от ГПК. 

3.ОТНОСНО: Информация от ДА „Електронно управление“ за свързаността на съдилищата към Единната електронна съобщителна мрежа.

Комисия “Професионална квалификация и
информационни технологии”
Р Е Ш И :

3.1. Приема за сведение информацията от ДА „Електронно управление“ за свързаността на съдилищата към Единната електронна съобщителна мрежа.
3.2. Изпраща копие от информацията на Ръководителя на проект  „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ за сведение.

4.ОТНОСНО: Извлечение от пр. 48/20.12.2017 г., т. 14, от заседание на Комисия „Бюджет и финанси“ към Пленума на ВСС. 
Софтуерът  като самостоятелна програма не може да извършва и осъществява услуги за ежедневен медиен мониторинг за ВСС и органите на съдебната власт без обезпеченост и връзка с източниците на информация, поради което

Комисия “Професионална квалификация и
информационни технологии”
Р Е Ш И :

4.1. Закупуването на софтуер за ежедневен медиен мониторинг е нецелесъобразно.
4.2. Изпраща решението по т. 4.1 на комисия „Бюджет и финанси" към Пленума на ВСС.

5.ОТНОСНО: Искане от председателя на Административен съд гр. Велико Търново за осигуряване на средства за закупуване на сървър от нисък клас.
Искането е за осигуряване на средства за дефектирала техника.

Комисия “Професионална квалификация и
информационни технологии”
Р Е Ш И :

5.1. Искането от председателя на Административен съд гр. Велико Търново за осигуряване на средства за закупуване на сървър от нисък клас на стойност 4680.00 лв. с ДДС е целесъобразно.
5.2. Изпраща решението по т. 5.1 на комисия „Бюджет и финанси" към Пленума на ВСС, по компетентност.

6.ОТНОСНО: Искане от председателя на Районен съд гр. Омуртаг за осигуряване на средства за закупуване на батерии за UPS.
Искането е за осигуряване на средства за смяна на амортизирани батерии за UPS.

Комисия “Професионална квалификация и
информационни технологии”
Р Е Ш И :

6.1. Искането от председателя на Районен съд гр. Омуртаг за осигуряване на средства за закупуване на батерии за UPS на стойност 1553,63 лв. с ДДС е целесъобразно.
6.2. Изпраща решението по т. 6.1 на комисия „Бюджет и финанси" към Пленума на ВСС, по компетентност.

7.ОТНОСНО: Искане от председателя на Районен съд гр. Троян за осигуряване на средства за закупуване модул „Съдебен призовкар“ към САС „Съдебно деловодство“.

Комисия “Професионална квалификация и
информационни технологии”
Р Е Ш И :

7.1. Не възразява за въвеждането на модул „Съдебен призовкар" към САС „Съдебно деловодство", като разходите да са за сметка на съда, по бюджета за 2018 г.
7.2. Изпраща решението по т. 7.1 на комисия „Бюджет и финанси" към Пленума на ВСС, по компетентност.

8.ОТНОСНО: Искане от председателя на Районен съд гр. Етрополе за осигуряване на средства за внедряване на система „JES”.

Комисия “Професионална квалификация и
информационни технологии”
Р Е Ш И :

8.1. Не възразява да бъде въведена програмна система “JES”, като разходите да са за сметка на съда, по бюджета за 2018 г.
8.2. Изпраща решението по т. 8.1 на комисия „Бюджет и финанси" към Пленума на ВСС, по компетентност.

9.ОТНОСНО: Искане от председателя на Софийски градски съд за добавяне на текст в Централизираната система за случайно разпределение на делата.
Комисия “Професионална квалификация и
информационни технологии”
Р Е Ш И :

9.1. Изпраща искането от председателя на Софийски градски съд на Комисия „Съдебна карта, натовареност и съдебна статистика“ към Съдийската колегия на ВСС, по компетентност.

10.ОТНОСНО: Извлечение от пр. 35/06.12.2017 г., т. 4, от заседание на Комисия „Съдебна карта, натовареност и съдебна статистика“ към Съдийската колегия на ВСС.

Комисия “Професионална квалификация и
информационни технологии”
Р Е Ш И :	

10.1. Писмото от председателя на Административен съд София - град да се изпрати на разработчика на системата за случайно разпределение на делата, който да анализира проблема с изравняването на натовареността за становище относно възможността за корекция в програмата при необходимост.
10.2. Изпраща решението по т. 10.1 на председателя на Административен съд София - град, за сведение.
10.3. Изпраща решението по т. 10 на Комисия „Съдебна карта, натовареност и съдебна статистика“ към Съдийската колегия на ВСС, за сведение.

11.ОТНОСНО: Искане от председателя на Районен съд гр. Пловдив за осъществяване на обмен на данни между програмни системи.

Комисия “Професионална квалификация и
информационни технологии”
Р Е Ш И :

11.1. Да се изпрати запитване до разработчиците на програмните продукти цитирани в писмото относно възможността за обмен на данни между системите и при какви условия може да се осъществи.

12.ОТНОСНО: Благодарствено писмо от „АБАТИ“ АД, във връзка с проведеното електронно гласуване за членове на Висшия съдебен съвет.

Комисия “Професионална квалификация и
информационни технологии”
Р Е Ш И :

12.1. Приема за сведение благодарственото писмо от „АБАТИ“ АД, във връзка с проведеното електронно гласуване за членове на Висшия съдебен съвет.

13.ОТНОСНО: Искане за одобрение за провеждане на изследване със съдиите от първа инстанция в България относно прилагане на законодателството на ЕС на национално равнище.

Комисия “Професионална квалификация и
информационни технологии”
Р Е Ш И :

13.1. Да се изпрати отговор на Ангелина Атанасова, че за одобрение за провеждане на изследване между съдиите от първа инстанция, следва да се обърне към административните ръководители на съответните съдилища.

14.ОТНОСНО: Писмо от Майкрософт за продължаване на съвместните инициативи и представяне на визията им за подобряване продуктивността на съдебната система.

Комисия “Професионална квалификация и
информационни технологии”
Р Е Ш И :

14.1. Приема за сведение писмото от Майкрософт за продължаване на съвместните инициативи и представяне на визията им за подобряване продуктивността на съдебната система.

15.ОТНОСНО: Протоколи за извършена смяна на версията на ЕСГРАОН и пълно преинсталиране на АИС „Бюра съдимост“.                                                                      

Комисия “Професионална квалификация и
информационни технологии”
Р Е Ш И :

15.1. Приема за сведение протоколите за извършена смяна на версията на ЕСГРАОН и пълното преинсталиране на АИС „Бюра съдимост“.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА